།འཕགས་པ་འཇིག་རྟེན་དབང་ཕྱུག་གི་དབང་ཆོག་བཞུགས་སོ།།
རང་ཉིད་སྐད་ཅིག་གིས་བཅོམ་ལྡན་འདས་འཕགས་པ་འཇིག་རྟེན་དབང་ཕྱུག་གསལ་བའི་ཐུགས་ཀར་པད་ཟླ་ལ་ཧྲཱིཿདེ་ལས་འོད་ཟེར་འཕྲོས་པས་བླ་མ་དང་འཕགས་པ་འཇིག་རྟེན་དབང་ཕྱུག་ལ་སངས་རྒྱས་དང་བྱང་ཆུབ་སེམས་དཔའི་ཚོགས་ཀྱིས་བསྐོར་བ་མདུན་གྱི་ནམ་མཁར་བཛྲ་ས་མ་ཛཿ ཨོཾ་བཛྲ་ཨརྒྷཾ་པྲ་ཏཱིཥཙ་ཨ་ཧཱུྃ༔ དེ་བཞིན་དུ། ཨོཾ་བཛྲ་པ་དྱཾ་པྲ་ཏྵཱིཙ་ཨ་ཧཱུྃ༔ ཨོཾ་བཛྲ་པུཥྤེ་པྲ་ཏྵཱིཙ་ཨ་ཧཱུྃ༔ ཨོཾ་བཛྲ་དྷུ་པེ་པྲ་ཏྵཱིཙ་ཨ་ཧཱུྃ༔ ཨོཾ་བཛྲ་ཨ་ལོ་ཀེ་པྲ་ཏྵཱིཙ་ཨ་ཧཱུྃ༔ ཨོཾ་བཛྲ་གནྡྷེ་པྲ་ཏྵཱིཙ་ཨ་ཧཱུྃ༔ ཨོཾ་བཛྲ་དེ་ཝི་དྱེ་པྲ་ཏྵཱིཙ་ཨ་ཧཱུྃ༔ ཨོཾ་བཛྲ་ཤབྟ་པྲ་ཏྵཱིཙ་ཨ་ཧཱུྃ༔ དཀོན་མཆོག་གསུམ་ལ་བདག་སྐྱབས་མཆི། །སྡིག་པ་མི་དགེ་སོ་སོར་བཤགས། །འགྲོ་བའི་དགེ་ལ་རྗེས་ཡི་རང་། །སངས་རྒྱས་བྱང་ཆུབ་ཡིད་ཀྱིས་བཟུང་། །སངས་རྒྱས་ཆོས་དང་ཚོགས་མཆོག་ལ། །བྱང་ཆུབ་བར་དུ་སྐྱབས་སུ་མཆི། །རང་གཞན་དོན་གཉིས་རབ་སྒྲུབ་ཕྱིར། །བྱང་ཆུབ་སེམས་ནི་བསྐྱེད་པར་བགྱི། །བྱང་ཆུབ་མཆོག་གི་སེམས་ནི་བསྐྱེད་བགྱིས་ནས། །སེམས་ཅན་ཐམས་ཅད་བདག་གི་མགྲོན་དུ་གཉེར། །བྱང་ཆུབ་སྤྱོད་མཆོག་ཡིད་འོང་བསྐྱེད་པར་བགྱི། །འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག། ཞེས་སྐྱབས་སེམས་སྔོན་དུ་འགྲོ་བ་ཅན་གྱི་བྱང་ཆུབ་ཀྱི་སེམས་རྣམ་པ་གཉིས་བསྐྱེད་པའི་བདུན་རྣམ་དག་བྱས་ནས། བཛྲ་མུཿཚོགས་ཞིང་རྣམས་རང་གནས་སུ་གཤེགས་པར་གྱུར། སེམས་ཅན་ཐམས་ཅད་བདེ་བ་༴ སྡུག་བསྔལ་དང་སྡུག་སྡུག་བསྔལ་གྱི༴ སྡུག་བསྔལ་མེད་པའི་༴ བདེ་སྡུག་གི་རྒྱུ་ཉེ་རིང་ཆགས་སྡང་༴ ཨོཾ་སྭཱ་བྷ་ཝས་སྦྱངས། བདག་ཉིད་མི་དམིགས་པ་སྟོང་པ་ཉིད་དུ་གྱུར། སྟོང་པའི་ངང་ལས་པད་ཟླའི་གདན་ལ་ཧྲཱིཿལས་འཇིག་རྟེན་དབང་ཕྱུག་བསིལ་ཟེར་བྱེད་པའི་སྙིང་པོ་ལྟ་བུ་ཞལ་གཅིག་ཞི་ཞིང་འཛུམ་པ་རལ་པའི་ཟུར་ཕུད་ལ་འོད་དཔག་ཏུ་མེད་པས་བརྒྱན་ཞིང་ཕྱག་བཞིའི་དང་པོ་གཉིས་ཐུགས་ཀར་ཐལ་མོ་སྦྱར་བ་རྒྱལ་བའི་དབང་པོ་ཀུན་གྱི་ཕྱག་རྒྱ་ཐུགས་ཀར་གནས་པ། འོག་མ་གཉིས་ཀྱི་གཡས་ན་བགྲང་ཕྲེང་དང་། གཡོན་ཆུ་སྐྱེས་ཀྱི་སྡོང་བུ་འཛིན་པ། རིན་པོ་ཆེའི་རྒྱན་ཐམས་ཅད་ཀྱིས་བརྒྱན་ཞིང་མཛེས་སྡུག་གི་དཔྱིད་དར་གྱི་ན་བཟས་ཀླུབས་པ། ཀུནྡ་འབར་བ་ལྟ་བུའི་འོད་ཟེར་གྱི་ཁོང་ན་རྡོ་རྗེ་སྐྱིལ་མོ་ཀྲུང་གིས་བཞུགས་པར་གྱུར་པའི་སྤྱི་བོར་ཨོཾ། མགྲིན་པར་ཨཱ༔ སྙིང་གའི་ཆ་སྟོད་དུ་ཧཱུྃ། ཆ་སྨད་དུ་ཟླ་བ་ལ་ཧྲཱིཿཡིས་མཚན་པ་དེ་ལས་འོད་འཕྲོས། རང་བཞིན་གྱི་གནས་ནས་སྒོམ་པ་དང་འདྲ་བའི་ཡེ་ཤེས་པ་སྤྱན་དྲངས། ཛ་ཧཱུྃ་བཾ་ཧོ། དམ་ཚིག་པ་དང་གཉིས་སུ་མེད་པར་གྱུར། སླར་ཡང་ཐུགས་ཀའི་ས་བོན་ལས་འོད་ཟེར་འཕྲོས་པས་དབང་གི་ལྷ་ཚོགས་རྣམས་སྤྱན་དྲངས། དེ་རྣམས་ཀྱིས་རིན་པོ་ཆེའི་བུམ་པ་བདུད་རྩིས་གང་བས་བདག་ལ་མངོན་པར་དབང་བསྐུར་སྐུ་གང་། དྲི་མ་དག ཆུའི་ལྷག་མ་གྱེན་དུ་འཁྱིལ་བ་ལས་རིགས་ཀྱི་བདག་པོ་འོད་དཔག་མེད་ཀྱིས་དབུ་བརྒྱན་པར་གྱུར། ཨོཾ་བཛྲ་ཨརྒྷཾ་སོགས་ནས་ཤབྟའི་བར་མཆོད། སྐྱོན་གྱིས་མ་གོས་སོགས་ཀྱིས་བསྟོད། སྙིང་ཁར་ཟླ་བ་ལ་ཧྲཱི་ཡིག་གིས་མཚན་པའི་མཐར་སྔགས་ཀྱི་ཕྲེང་བས་བསྐོར་བའི་འོད་ཟེར་སྤྲོ་བསྡུ་དོན་གཉིས་བྱས་པར་གྱུར། ཨོཾ་མ་ཎི་པད་མེ་ཧཱུྃ། ཞེས་ཅི་མང་བཟླས། མདུན་བསྐྱེད་ནི། ཨོཾ་སྭ་བྷ་ཝས་སྦྱངས། མདུན་རྟེན་གྱི་གཏོར་མ་མི་དམིགས་པ་སྟོང་པ་ཉིད་དུ་གྱུར། སྟོང་པའི་ངང་ལས་པད་ཟླའི་གདན་ལ་ཧྲཱིཿལས་སོགས་ནས། བུམ་པ་བདུད་རྩིས་གང་བས་མདུན་བསྐྱེད་གྱི་ལྷ་ལ་དབང་བསྐུར་སོགས་ནས། དབུ་རྒྱན་པར་གྱུར། ཨོཾ་བཛྲ་ཨརྒྷཾ་སོགས། ཤབྟ་བར་གྱིས་མཆོད། སྐྱོན་གྱིས་མ་གོས་སྐུ་སོགས་ཀྱིས་བསྟོད། ཐུགས་ཀར་ཟླ་བ་ལ་ཧྲཱིཿཡིག་གིས་མཚན་པའི་མཐར་སྔགས་ཀྱི་ཕྲེང་བས་བསྐོར་བའི་འོད་ཟེར་སྤྲོ་བསྡུས་དོན་གཉིས་བྱས་པར་གྱུར། སྙིང་པོ་ཅི་མང་བཟླ། བུམ་བསྐྱེད་ནི། སྭ་བྷ་ཝ་སོགས། བུམ་པ་མི་དམིགས་པ་སྟོང་པ་ཉིད་དུ་གྱུར། སྟོང་པའི་ངང་ལས་བྷྲུཾ་ལས་རིན་པོ་ཆེའི་བུམ་པ་མཚན་ཉིད་ཐམས་ཅད་ཡོངས་སུ་ཚང་བའི་ནང་དུ་བདུད་རྩིའི་རྒྱ་མཚོའི་དབུས་སུ་པད་ཟླ་ལ་ཧྲཱིཿལས་སོགས་ནས་མགྲིན་པར་ཨཱ༔ ཐུགས་ཀའི་ཆ་སྟོད་དུ་ཧཱུྃ། ཆ་སྨད་དུ་སོགས། བདུད་རྩིའི་གང་བས་བུམ་བསྐྱེད་ཀྱི་སོགས། བརྒྱན་པར་གྱུར། ཨརྒྷཾ་སོགས་མཆོད། སྐྱོན་གྱིས་མ་གོས་སྐུ་སོགས་ཀྱིས་བསྟོད། སྔགས་གཟུངས་ཐག་ལ་འཁྲིལ་སྟེ་བུམ་པའི་ལྷ་ཡི་ཐུགས་ཀར་ཕོག སྐུ་ལས་ཟག་པ་མེད་པའི་བདུད་རྩིའི་རྒྱུན་བབ་པས་བུམ་པ་གང་བར་གྱུར། མ་ཎི་ཅི་མང་བཟླ་མཐར་ལྷ་འོད་དུ་ཞུ་ནས་བུམ་པའི་ཆུ་དང་གཉིས་སུ་མེད་པར་གྱུར། སྟོང་པའི་ངང་ལས་ཨོཾ་ལས་རིན་པོ་ཆེའི་སྣོད་ཡང་ཤིང་རྒྱ་ཆེ་བའི་ནང་དུ་གཏོར་མ་ཟག་པ་མེད་པ་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུྃ། ཨོཾ་ཨ་ཀཱ་རོས་ལན་གསུམ། བདག་དང་སེམས་ཅན་ཐམས་ཅད་ལ་མཆོག་དང་ཐུན་མོང་གི་དངོས་གྲུབ་མ་ལུས་པ་སྩལ་དུ་གསོལ། །སྐུ་ཡི་བྱིན་རླབས་ལུས་ལ་ཞུགས། །སྒྱུ་འཕྲུལ་རྡོ་རྗེའི་སྐུ་ཐོབ་ཤོག །གསུང་གི་བྱིན་རླབས་ངག་ལ་ཞུགས། །འཇམ་དབྱངས་ཆེན་པོ་འགྲུབ་གྱུར་ཅིག །ཐུགས་ཀྱི་བྱིན་རླབས་ཡིད་ལ་ཞུགས། །འཕོ་མེད་བདེ་བ་ཆེ་ཐོབ་ཤོག ། ཞེས་པ་ཏིང་ངེ་འཛིན་གྱི་དབང་ངོ་། །ཆབ་བཏང་ཇི་ལྟར་བལྟམས་པ་སོགས། བགེགས་གཏོར་བྲན་ལ་ཨོཾ་སྭ་བྷ་ཝ་སོགས། སྟོང་པ་ཉིད་དུ་གྱུར། སྟོང་པའི་ངང་ལས་བྷྲུཾ་ལས་རིན་པོ་ཆེ་ཡི་སྣོད་ཡངས་ཤིང་རྒྱ་ཆེ་བའི་ནང་དུ་བགེགས་གཏོར་འདོད་པའི་ཡོན་ཏན་ལྔ་དང་ལྡན་པར་གྱུར། ཨོཾ་ཨཱཿཧཱུྃ། ཨོཾ་ཨ་ཀཱ་རོ་སོགས་ལན་གསུམ། མཆོད་སྦྱིན་གྱི་གཏོར་མ་འདོད་པའི་ཡོན་ཏན་ལྔ་དང་ལྡན་པ་འདི་ཉིད་བགེགས་ཀྱི་རྒྱལ་པོ་བི་ན་ཡ་ཀ་དང་བདུད་ཀྱི་རྒྱལ་པོ་དགའ་རབ་དབང་ཕྱུག་གིས་གཙོར་བྱས་པའི་ས་འོག་ས་སྟེང་ས་བླ་རྒྱུ་བའི་གདོན་བགེགས་ལོག་འདྲེན་འབྱུང་པོའི་ཚོགས་རྣམས་དང་། ཁྱད་པར་དེང་འདིར་སྨིན་བྱེད་ཀྱི་དབང་བསྐུར་བགྱི་བ་ལ་བར་དུ་གཅོད་པར་བྱེད་པའི་འབྱུང་པོ་རྣམས་ལ་སྦྱིན་ནོ། །ཚིམ་ཞིང་མགུ་བར་གྱིས་ལ་སོ་སོ་རང་རང་གི་གནས་སུ་དེངས་ཤིག གང་དག་མི་འགྲོ་བ་དེ་དག་ཡེ་ཤེས་ཀྱི་རྡོ་རྗེ་མེ་རབ་ཏུ་འབར་བ་འདིས་མགོ་བོ་ཚལ་པ་བརྒྱར་འགས་པར་གྱུར་ཏ་རེ། ཨོཾ་སུམ་བྷ་ནི་སོགས་དྲག་སྔགས་ཀྱིས་བསྐྲད། འོག་ཐམས་ཅད་རྡོ་རྗེའི་ས་གཞི། སྟེང་ཐམས་ཅད་རྡོ་རྗེའི་གུར་དང་བླ་བྲེ། ཕྱོགས་མཚམས་ཐམས་ཅད་རྡོ་རྗེའི་རྭ་དང་དྲ་བ། ཕྱི་རོལ་ཐམས་ཅད་མེ་རི་ཁ་དོག་རྣམ་པ་ལྔས་ཡོངས་སུ་བསྐོར་བར་གྱུར། ཨོཾ་བཛྲ་རཀྵ་རཀྵ་ཧཱུྃ། བསྲུང་འཁོར་སྒོམ། ལྷ་འདི་ཡི་རྗེས་སུ་གནང་བ་ཞུ་བའི་ཆེད་དུ། ས་གཞི་སྤོས་ཆུས་མཎྜལ་ཕུལ། འོ་ནམ་མཁའ་དང་མཉམ་པའི་སེམས་ཅན་ཐམས་ཅད་འཁོར་བ་སྡུག་བསྔལ་ཀྱི་རྒྱ་མཚོ་ཆེན་པོ་ལས་སྒྲོལ་ཏེ། བཅོམ་ལྡན་འདས་འཕགས་པ་འཇིག་རྟེན་དབང་ཕྱུག་གི་གོ་འཕང་ལ་འགོད་པར་བྱ། དེའི་ཆེད་དུ་དབང་བསྐུར་ཟབ་མོ་ཞུ་སྙམ་པས་མ་ཡེངས་པར་གསན་འཚལ། དེ་ཡང་རང་ཅག་གི་སྟོན་པ་ཡང་དག་པ་རྫོགས་པའི་སངས་རྒྱས་དེ་ཉིད་ཀྱིས་གདུལ་བྱ་རྣམས་ཀྱི་ཁམས་དང་དབང་པོ་དང་བག་ལ་ཉལ་བ་ཅི་ལྟ་བ་བཞིན་ཏུ་གཟིགས་ཅིང་། དེ་དག་གི་བློ་དང་མཐུན་པར་ཆོས་ཀྱི་ཕུང་པོ་ཇི་སྙེད་པ་ཞིག་གསུངས་པ་ཐམས་ཅད་ནི། ཐེག་པ་གསུམ་དུ་འདུས་ཏེ། དེ་ཡང་རྡོ་རྗེ་སྙིང་འགྲེལ་ལས། །ཉན་ཐོས་རང་སངས་རྒྱས་དང་ནི། །ཐེག་པ་ཆེན་པོ་གསུམ་ཡིན་ལ། །སངས་རྒྱས་པ་ལ་བཞི་པ་དང་། །ལྔ་པ་ཐུབ་པའི་དགོངས་པ་མིན། །ཞེས་སངས་རྒྱས་པ་ལ་ཐེག་པ་གསུམ་ལས་གཞན་པའི་བཞི་པ་དང་། གྲུབ་མཐའ་སྨྲ་བ་བཞི་ལས་གཞན་པའི་ལྔ་པ་མེད་པར་གསུངས་པས། ཉན་ཐོས་ཀྱི་ཐེག་པ་དང་། རང་སངས་རྒྱས་ཀྱི་ཐེག་པ་དང་། ཐེག་པ་ཆེན་པོ་གསུམ་ལས། འདི་ཐེག་པ་ཆེན་པོ་དང་དེ་ཡང་རྒྱུ་ཕ་རོལ་ཏུ་ཕྱིན་པའི་ཐེག་པ་དང་། འབྲས་བུ་སྔགས་ཀྱི་ཐེག་པ་གཉིས་ཡོད་པ་ལས་འདི་འབྲས་བུའི་ཐེག་པ། དེ་ལ་སྨིན་བྱེད་ཀྱི་དབང་དང་གྲོལ་བྱེད་ཀྱི་ཁྲིད་གཉིས་ལས། འདི་སྨིན་བྱེད་དབང་། དེ་ལ་ཡང་རྒྱས་པར་སྔོན་འགྲོ་དབང་བཞི་བཅས་པ་སྨིན་དབང་དང་། འབྲིང་པོ་སྐུ་གསུང་ཐུགས་ཀྱི་རྗེས་གནང་བསྡུས་པ་ལྷའི་བྱིན་རླབས་ཙམ་དང་གསུམ་ལས། འདི་འབྲིང་པོ་རྗེས་སུ་གནང་བ། དེ་ལའང་རྒྱུད་སྡེ་ལ་དྲང་ངེས་ཀྱི་རྣམ་པ་བཞག་འཇོག་མང་པོ་ཞིག་ཡོད་པ་ལས། བཞི་ཉིད་གྲགས་ཆེ་བ་སྟེ། རྡོ་རྗེ་གུར་ལས། དམན་པ་རྣམས་ལ་བྱ་བའི་རྒྱུད། །བྱ་མིན་རྣལ་འབྱོར་དེ་ལྟག་ལ། །སེམས་ཅན་མཆོག་ལ་རྣལ་འབྱོར་མཆོག །རྣལ་འབྱོར་བླ་མེད་དེ་ལྟག་ལ། །ཞེས་པས་སྐལ་བ་དང་ལྡན་པ་མཆོག་གི་མྱུར་ལམ་གྱི་སྒོ་ནས་་རྗེས་སུ་འཛིན་པར་བྱེད་པ་ཡིན་ལ། དེ་ལ་གདུལ་བྱ་རྗེས་སུ་འཛིན་ཚུལ་བསམ་གྱིས་མི་ཁྱབ་པ་ཞིག་གསུངས་པ་ལས། སྐབས་དོན་རྗེ་བཙུན་རྡོ་རྗེ་རྣལ་འབྱོར་མས་རྗེས་སུ་གདམས་ཤིང་། རྡོ་རྗེ་གདན་གྱི་མ་ཧཱ་བྷོ་དྷིས་གནང་བ་བྱིན་པའི་སློབ་དཔོན་ཆེན་པོ་ཨ་བྷ་ཡ་ཀ་ར་གུཔྟའམ། རྡོ་རྗེ་གདན་པ་ཞེས་གྲགས་པའི་ཞལ་སྔ་ནས་ཀྱི་རང་གིས་གསན་པའི་ཡི་དམ་ལྷ་ཡི་གཞུང་ཐོར་བུ་རྣམས་ཆབ་གཅིག་ཏུ་བསྒྲིགས་པ་ལས། སྒྲུབ་པའི་ཐབས་རྒྱ་མཚོ་ཞེས་གྲགས་པ་ལྷ་ཉིས་བརྒྱ་དང་བཞི་བཅུ་རྩ་གཉིས་ཀྱི་སྒྲུབ་ཐབས་རྗེས་གནང་དང་བཅས་པ་ལས་ཀུན་མཁྱེན་པད་དཀར་ཞབས་ཀྱིས་ཉེར་མཁོ་འགའ་ཞིག་ཁོལ་དུ་ཕྱུང་བ། གཞན་གསུམ་བཅས་རྗེས་གནང་ཉེར་གཉིས་མར་གྲགས་པ་ལས། ད་ལམ་སྐབས་སུ་བབ་པ་ནི། འཕགས་པ་འཇིག་རྟེན་དབང་ཕྱུག་ཡི་གེ་དྲུག་པ་རིག་པའི་དབང་བསྐུར་བྱ་བ་སྟེ། འདི་ཉིད་བྱ་རྒྱུད་སྒོ་དྲུག་པ་རྩ་བ་རིགས་འདུས་པ་ལས་བྱ་རྒྱུད་པད་མའི་རིགས། དེ་ལ་ནང་གསེས་ལྔ་ཡོད་པའི་རིགས་ཀྱི་གཙོ་བོའི་རྒྱལ་པོར་གཏོགས་པ་དཔལ་འབྲུག་པའི་ཉམས་བཞེས། འཕྲལ་དགོས་ཀྱི་ཆོས་བཞིའི་གྱ་བ། ཐུགས་རྗེ་ཆེན་པོ་རྒྱུད་བྱིན་གྱིས་རླབས་པའི་ཆོས་སྐོར་སྟེ། སྒྲུབ་ཐབས་རྒྱ་མཚོའི་སྤྱན་རས་གཟིགས་ཀྱི་སྐོར་ལ། སྒྲུབ་ཐབ་སུམ་བཅུར་གསུངས་པའི་དང་པོར། །སློབ་དཔོན་ལྷན་སྐྱེས་རོལ་པའི་སྒྲུབ་ཐབས་ཀྱི་རྗེས་གནང་གི་བརྒྱུད་པ་ནི། རྡོ་རྗེ་འཆང་། རྡོ་རྗེ་རྣལ་འབྱོར་མ། ཨ་བྷ་ཡ་ཀ་ར་གུཔྟ།⁽1763⁾འཇིག་མེད་འབྱུང་གནས་སྦས་པ། ཤུ་བྷ་ཡ་ཀ་ར་གུཔྟ།⁽1763⁾དགེ་འབྱུང་སྦས་པ། པུ་ཙ་རི་ཀ་ར་གུཔྟ།⁽1763⁾ལེགས་སྤྱོད་འབྱུང་གནས། རཏྣ་རཀྵ་ཏ།⁽1763⁾རིན་ཆེན་མཚོན། གོ་ཏཾ་ཤྲཱི།⁽1763⁾རིག་མཆོག་དཔལ། ཀིརྟི་ཙནྡྲ།⁽1763⁾ཟླ་བ་གྲགས་པ། ལོ་ཙཱ་བ་གྲགས་རྒྱལ། བླ་མ་རོང་པ་ཤེས་རབ་སེང་གེ བག་སྟོན་གཞོན་ནུ་ཚུལ་ཁྲིམས། ཐེལ་མཁན་ཆེན་ཤེས་རབ་རྡོ་རྗེ། མཁན་པོ་རིན་ཆེན་འཕེལ། གསང་འདུས་པ་ཡེ་ཤེས་འཕེལ། སློབ་དཔོན་ཀུན་བསོད། མཁན་བྱང་སེམས། མཁན་ཆེན་ཆོས་ཀྱི་འོད། བླ་མ་བསོད་ནམས་བཟང་པོ། ཆོས་རྗེ་ནམ་མཁའ་རྒྱལ་མཚན། སྐུ་ཞང་ཆོས་རྗེ་མཁྱེན་རབ་མཆོག་གྲུབ། ངག་དབང་ཆོས་རྒྱལ། ཆོས་ཀྱི་མགོན་པོ། ཀུན་མཁྱེན་ངག་དབང་ནོར་བུ། ལྷ་རྩེ་བ་ངག་དབང་བཟང་པོ། དཔག་བསམ་དབང་པོ། མི་ཕམ་བཀྲ་ཤིས་བློ་གྲོས། ཀུན་དགའ་ལྷུན་གྲུབ། ཆོས་ཀྱི་དབང་ཕྱུག ཀུན་དགའ་བསྟན་འཛིན། དགེ་ལེགས་བཞད་པ། འཇམ་མགོན་དགྱེས་པ། རྗེ་འཇམ་དཔལ་དཔའ་བོ། །ཀུན་གཟིགས་ཆོས་ཀྱི་སྣང་བ། འཇལ་དཔལ་ཡེ་ཤེས་གྲུབ་པ། རྡོ་རྗེ་འཛིན་པ་བཤད་སྒྲུབ་ཆོས་ཀྱི་ཉིན་བྱེད། མི་ཕམ་ངག་དབང་བསྟན་པའི་ཉི་མ། མཐུ་སྟོབས་ཆོས་ཀྱི་རྒྱ་མཚོ། བདག་ཅག་གི་སྐྱབས་མགོན་བླ་ན་མ་མཆིས་པ། རིགས་དང་དཀྱིལ་འཁོར་རྒྱ་མཚོའི་ཁྱབ་བདག་དཔལ་ལྡན་ངག་དབང་མི་ཕམ་འཇིགས་མེད་ཆོས་ཀྱི་རྒྱ་མཚོ་སྐལ་བཟང་དོན་རྒྱུད་ཉི་མ་ཕྲིན་ལས་ཡེ་ཤེས་དགེ་ལེགས་རིན་ཆེན་དཔལ་བཟང་པོ་ཕྱོགས་ལས་རྣམ་པར་རྒྱལ་བའི་སྡེའམ། ཡང་ན། ངག་དབང་མཐུ་སྟོབས་ཚུལ་ཁྲིམས་བསྟན་འཛིན་རྒྱ་མཚོ་མཆོག་སྟེ་དེ་ཉིད་ཀྱི་བཀའ་དྲིན་ལས་ཐོབ་པ་ཡིན་པས་བྱིན་རླབས་ཀྱི་བརྒྱུད་པ་མ་ཉམས་པའོ།། བརྒྱུད་པ་དེ་ལྡན་གྱི་བྱིན་རླབས་རྗེས་གནང་གི་རིམ་པ་ཞུ་བའི་ཕྱིར་སློབ་དཔོན་འཕགས་པ་འཇིག་རྟེན་དབང་ཕྱུག་དུ་གསལ་གཏབ་པའི་སྤྱན་སྔར་སྙན་གསན་དབབ་པའི་དོན་དུ་གསོལ་བ་གཏབ་པ་འདིའི་རྗེས་ཟློས་མཛོད། །ཀུན་མཁྱེན་ཡེ་ཤེས་ཕུང་པོ་ཅན། །སྲིད་པའི་འཁོར་ལོ་རྣམ་སྦྱོང་བ། །དེ་རིང་བཤད་པའི་རིན་ཆེན་གཏེར། །གཙོ་བོས་བདག་ལ་བཀའ་དྲིན་རྩོལ།། ལན་གསུམ། སླར་ཡང་སྐྱབས་སུ་འགྲོ་བ་དང་སེམས་བསྐྱེད་པའི་རྒྱུན་བཤགས་འདིའི་རྗེས་ཟློས་མཛོད། །དཀོན་མཆོག་གསུམ་ལ་བདག་སྐྱབས་སོགས༴ དེས་སྐྱབས་སེམས་ཀྱི་སྡོམ་པ་འཛིན་པ་སོང་ནས་རྗེས་གནང་དངོས་ཞུ་བའི་དོན་དུ་ཁྱད་པར་གྱི་གསོལ་བ་གཏབ་པ་འདིའི་རྗེས་ཟློས་མཛོད། །རྡོ་རྗེ་འཛིན་པ་དགོངས་སུ་གསོལ། །བདག་ནི་འགྲོ་ལ་ཕན་དོན་དུ། །གཙོ་ཆེན་ཁྱོད་ལ་གསོལ་གཏབ་ཀྱི། །མ་ལུས་བཀའ་དྲིན་རྗེས་གནང་རྩོལ།། ལན་གསུམ། དེ་ནས་སྐུ་ཡི་དབང་གི་དོན་དུ་ཁྱེད་རང་རྣམས་ལྷར་བསྐྱེད་པ་ལ་དམིགས་པ་འདི་བཞིན་མཛོད། ལས་བུམ་ཀུ་ཤས་ཆུས་གཏོར། ཨོཾ་ཨཱཿབིགྷནྣ་ཏ་ཀྲིཏྟ་ཧཱུྃ་ཕཊ྄། ཀྱིས་བསང་། ཨོཾ་སྭ་བྷ་ཝ་སོགས༴ ཁྱེད་རང་རྣམས་མི་དམིགས་པ་སྟོང་པ་ཉིད་དུ་གྱུར། སྟོང་པའི་ངང་ལས་པད་ཟླ་ལ་ཧྲཱིཿལས་འཇིག་རྟེན་དབང་ཕྱུག་སོགས་ནས། མགྲིན་པར་ཨཱཿ ཐུགས་ཀའི་ཆ་སྟོད་དུ་ཧཱུྃ